Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta’ l-ajru



Official Journal L 286 , 17/10/2006 P. 0020 - 0026

Official Journal L 200 , 01/08/2007 P. 0042 - 0048



20060717 Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajru IL-KOMUNITÀ EWROPEA minn naħa waħda, u IR-REPUBBLIKA TAL-MALDIVI (minn hawn 'il quddiem imsejħa 'l-Maldivi') min-naħa l-oħra (minn hawn 'il quddiem imsejħa 'l-Partijiet') FILWAQT LI JINNUTAW li ġew iffirmati ftehimiet ta' servizzi bilaterali ta' l-ajru bejn bosta Stati Membri tal-Komunità Ewropea u l-Maldivi li fihom dispożizzjonijiet li jmorru kontra l-liġi Komunitarja Ewropea, FILWAQT LI JINNUTAW li l-Komunità Ewropea għandha l-kompetenza esklussiva fir-rigward ta' bosta aspetti li jistgħu jiġu inklużi fi ftehimiet ta' servizzi bilaterali ta' l-ajru bejn l-Istati Membri tal-Komunità Ewropea u pajjiżi terzi, FILWAQT LI JINNUTAW li skond il-liġi tal-Komunità Ewropea t-trasportaturi bl-ajru Komunitarji stabbiliti f'xi wieħed mill-Istati Membri għandhom id-dritt għal aċċess mhux diskriminatorju għar-rotot ta' l-ajru bejn l-Istati Membri tal-Komunità Ewropea u pajjiżi terzi, WARA LI KKUNSIDRAW il-ftehimiet bejn il-Komunità Ewropea u ċerti stati terzi li jipprovdu l-possibbiltà għaċ-ċittadini ta' dawn l-Istati terzi li jiksbu sehem ta' proprjetà fi trasportaturi bl-ajru liċenzjati konformement mal-liġi tal-Komunità Ewropea, FILWAQT LI JAGĦRFU li ċerti dispożizzjonijiet tal-ftehimiet bilaterali dwar servizzi ta' l-ajru bejn Stati Membri tal-Komunità Ewropea u l-Maldivi, li jmorru kontra l-liġi Komunitarja Ewropea, għandhom jinġiebu f'konformità sħiħa ma' dawn sabiex tiġi stabbilita bażi legali tajba għas-servizzi ta' l-ajru bejn il-Komunità Ewropea u l-Maldivi u sabiex tiġi ppreżervata l-kontinwità ta' tali servizzi ta' l-ajru, FILWAQT LI JINNUTAW li skond il-liġi Komunitarja Ewropea t-trasportaturi bl-ajru ma jistgħux, fil-prinċipju, jikkonkludu ftehimiet li jkunu jistgħu jinċidu fuq il-kummerċ bejn l-Istati Membri tal-Komunità Ewropea u li jkollhom bħala l-oġġett jew l-effett tagħhom il-prevenzjoni, ir-restrizzjoni jew id-distorsjoni tal-kompetizzjoni, FILWAQT LI JAGĦRFU li, fid-dawl ta' dak li jidher hawn fuq, id-dispożizzjonijiet fil-ftehimiet bilaterali dwar is-servizzi ta' l-ajru konklużi bejn l-Istati Membri tal-Komunità Ewropea u l-Maldivi li (i) jeżiġu jew jiffavorixxu l-adozzjoni ta' ftehimiet bejn impriżi, deċiżjonijiet minn assoċjazzjonijiet ta' impriżi jew prattiki konċertati li jipprevjenu, jgħawġu jew jirrestrinġu l-kompetizzjoni bejn it-trasportaturi bl-ajru fuq ir-rotot relevanti; jew (ii) isaħħu l-effetti ta' kwalunkwe ftehim, deċiżjoni jew prattika konċertata bħal dawn; jew (iii) jiddelegaw lil trasportaturi bl-ajru jew lil operaturi ekonomiċi privati oħra r-responsabbiltà għat-teħid ta' miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi bl-ajru fuq ir-rotot relevanti jistgħu jagħmlu ineffettivi r-regoli tal-kompetizzjoni applikabbli għall-impriżi, FILWAQT LI JINNUTAW li mhuwiex xi għan tal-Komunità Ewropea li tinċidi fuq il-bilanċ bejn it-trasportaturi bl-ajru Komunitarji u t-trasportaturi bl-ajru ta' l-Maldivi, jew li tinnegozja l-emendament tad-dispożizzjonijiet ta' ftehimiet bilaterali eżistenti dwar servizzi ta' l-ajru li jikkonċernaw id-drittijiet tat-traffiku, FTIEHMU KIF ĠEJ: Artikolu 1 Dispożizzjonijiet Ġenerali 1. Għall-finijiet ta' dan il-Ftehim, "Stati Membri" għandha tfisser l-Istati Membri tal-Komunità Ewropea. 2. Ir-referenzi, f'kull ftehim elenkat fl-Anness I, magħmula għaċ-ċittadini ta' l-Istat Membru li jkun Parti għal dak il-ftehim għandhom jinftiehmu bħala referenzi magħmula għaċ-ċittadini ta' l-Istati Membri. 3. Ir-referenzi, f'kull ftehim elenkat fl-Anness I, magħmula għat-trasportaturi bl-ajru jew linji ta' l-ajru ta' l-Istat Membru li jkun Parti għal dak il-ftehim għandhom jinftiehmu bħala referenzi magħmula għat-trasportaturi bl-ajru jew linji ta' l-ajru nominati minn dak l-Istat Membru. Artikolu 2 Nomina minn Stat Membru 1. Id-dispożizzjonijiet fil-paragrafi 2 u 3 ta' dan l-Artikolu għandhom jieħdu post id-dispożizzjonijiet korrispondenti fl-Artikoli elenkati fl-Anness II(a) u (b) rispettivament, relattivament għan-nomina ta' trasportatur bl-ajru mill-Istati Membri konċernati, l-awtorizzazzjonijiet u l-permessi mogħtija mill-Maldivi, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew permessi tat-trasportatur bl-ajru, rispettivament. 2. Malli tirċievi nomina mingħand Stat Membru, il-Maldivi għandha tagħti l-awtorizzazzjonijiet u permessi adegwati bl-anqas dewmien proċedurali, sakemm: (i) it-trasportatur bl-ajru jkun stabbilit fit-territorju, skond it-Trattat li jistabbilixxi l-Komunità Ewropea, ta' l-Istat Membru nominanti u jkollu Liċenzja ta' Operazzjoni valida konformement mal-liġi Komunitarja Ewropea; (ii) jiġi eżerċitat u miżmum kontroll regolatorju effettiv tat-trasportatur bl-ajru mill-Istat Membru responsabbli għall-ħruġ taċ-Ċertifikat ta' Operatur ta' l-Ajru tiegħu u l-awtorità ajrunawtika relevanti tkun identifikata biċ-ċar fin-nomina; u (iii) it-trasportatur bl-ajru jkun proprjetà ta', direttament jew permezz ta' sehem azzjonarju maġġoritarju, u effettivament kontrollat minn Stati Membri u/jew minn ċittadini ta' Stati Membri, jew minn Stati oħra elenkati fl-Anness III u/jew minn ċittadini ta' tali Stati oħra. 3. Il-Maldivi tista' tirrifjuta, tirrevoka, tissospendi jew tillimita l-awtorizzazzjonijiet jew il-permessi ta' trasportatur bl-ajru nnominat minn Stat Membru f'każ li: (i) it-trasportatur bl-ajru ma jkunx stabbilit fit-territorju, skond it-Trattat li jistabbilixxi l-Komunità Ewropea, ta' l-Istat Membru nominanti jew ma jkollux Liċenzja ta' Operazzjoni valida skond il-liġi tal-Komunità Ewropea; jew (ii) ma jkunx eżerċitat jew miżmum kontroll regolatorju effettiv fuq it-trasportatur bl-ajru mill-Istat Membru responsabbli għall-ħruġ taċ-Ċertifikat ta' Operatur ta' l-Ajru tiegħu, jew l-awtorità ajrunawtika relevanti ma tkunx identifikata biċ-ċar fin-nomina; jew (iii) it-trasportatur bl-ajru ma jkunx proprjetà ta', u ma jkunx effettivament kontrollat, direttament jew permezz ta' sehem azzjonarju maġġoritarju, minn Stati Membri u/jew minn ċittadini ta' Stati Membri, jew minn Stati oħra elenkati fl-Anness III u/jew minn ċittadini tat-tali Stati oħra. Fl-eżerċizzju tad-dritt tagħha taħt dan il-paragrafu, il-Maldivi ma għandhiex tiddiskrimina bejn trasportaturi bl-ajru Komunitarji fuq il-bażi ta' nazzjonalità. Artikolu 3 Sigurtà 1. Id-dispożizzjonijiet fil-paragrafu 2 ta' dan l-Artikolu għandhom jikkomplementaw l-Artikoli elenkati fl-Anness II (ċ). 2. Fejn Stat Membru jkun innomina trasportatur bl-ajru li l-kontroll regolatorju tiegħu jkun eżerċitat u miżmum minn Stat Membru ieħor, id-drittijiet tal-Maldivi taħt id-dispożizzjonijiet ta' sigurtà tal-ftehim bejn l-Istat Membru li nnomina t-trasportatur bl-ajru u l-Maldivi għandu japplika b'mod ugwali fir-rigward ta' l-adozzjoni, l-eżerċizzju jew iż-żamma ta' standards ta' sigurtà minn dak l-Istat Membru ieħor u fir-rigward ta' l-awtorizzazzjonijiet ta' l-operazzjoni ta' dak it-trasportatur bl-ajru. Artikolu 4 Tassazzjoni tal-karburant ta' l-avjazzjoni 1. Id-dispożizzjonijiet fil-paragrafu 2 ta' dan l-Artikolu jikkomplementaw id-dispożizzjonijiet korrispondenti fl-Artikoli elenkati fl-Anness II (d). 2. Minkejja kull dispożizzjoni oħra kuntrarja, xejn f'kull ftehim elenkat fl-Anness II (d) ma għandu jimpedixxi Stat Membru milli jimponi fuq bażi non-diskriminatorja taxxi, imposti, dazji, drittijiet jew ħlasijiet fuq karburant fornut fit-territorju tiegħu għall-użu f'vettura ta' l-ajru ta' trasportatur bl-ajru nominat tal-Maldivi li jopera bejn punt fit-territorju ta' dak l-Istat Membru u punt ieħor fit-territorju ta' dak l-Istat Membru jew fit-territorju ta' Stat Membru ieħor. Artikolu 5 Tariffi għat-trasport fi ħdan il-Komunità Ewropea 1. Id-dispożizzjonijiet fil-paragrafu 2 ta' dan l-Artikolu għandhom jikkomplementaw l-Artikoli elenkati fl-Anness II (e). 2. It-tariffi li jiġu imposti mit-trasportatur jew trasportaturi bl-ajru nominati mill-Maldivi taħt ftehim elenkat fl-Anness I li jinkludi dispożizzjoni elenkata fl-Anness II (e) għat-trasport kompletament fil-Komunità Ewropea għandhom ikunu suġġetti għal-liġi Komunitarja Ewropea. Artikolu 6 Kompatibbiltà mar-regoli tal-kompetizzjoni 1. Il-ftehimiet bilaterali dwar is-servizzi ta' l-ajru konklużi bejn l-Istati Membri u l-Maldivi għandhom ikunu bla preġudizzju għar-regoli tal-Partijiet dwar il-kompetizzjoni. 2. Id-dispożizzjonijiet elenkati fl-Anness II (f) għandhom jitħassru u ma jibqgħux fis-seħħ. Artikolu 7 Annessi ma' dan il-Ftehim L-Annessi ma' dan il-Ftehim għandhom jifformaw parti integranti minnu. Artikolu 8 Reviżjoni jew emendament Il-Partijiet jistgħu, f'kull waqt, jirrivedu jew jemendaw dan il-Ftehim b'kunsens reċiproku. Artikolu 9 Dħul fis-seħħ u applikazzjoni provviżorja 1. Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri rispettivi interni tagħhom meħtieġa għad-dħul fis-seħħ tiegħu jkunu tlestew. 2. Minkejja l-paragrafu 1, il-Partijiet kontraenti jaqblu li japplikaw b'mod provviżorju dan il-Ftehim mill-ewwel jum tax-xahar wara d-data li fiha l-Partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan. 3. Fl-Anness I(b) jinsab indikat ftehim bejn Stat Membru u l-Maldivi li, fil-jum tal-firma ta' dan il-Ftehim, ikun għadu ma daħalx fis-seħħ u li ma jkunx qiegħed jiġi applikat provviżorjament. Dan il-Ftehim japplika għal dak il-ftehim mad-dħul fis-seħħ tiegħu jew ma' l-applikazzjoni provviżorja tiegħu. Artikolu 10 Terminazzjoni 1. Fil-każ li jiġi terminat ftehim elenkat fl-Anness I, id-dispożizzjonijiet kollha ta' dan il-Ftehim li jirrelataw mal-ftehim konċernat elenkat fl-Anness I għandhom jitterminaw fl-istess waqt. 2. Fil-każ li jiġu terminati l-ftehimiet kollha elenkati fl-Anness I, dan il-Ftehim għandu jittermina fl-istess waqt. B'XIEHDA TA' DAN, il-firmatarji hawn taħt, debitament awtorizzati, iffirmaw dan il-Ftehim. Magħmul fi Brussell, duplikatament, fil- wieħed u għoxrin jum ta' Settembru tas-sena elfejn u sitta, fil-lingwi Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Taljana, Ungeriża, Żvediża u dik Maldiva (Dhivehi). Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta För Europeiska gemenskapen +++++ TIFF +++++ +++++ TIFF +++++ Por la República de Maldivas Za Maledivskou republiku For Republikken Maldiverne Für die Republik Malediven Maldiivi Vabariigi nimel Για τη Δημοκρατία των Μαλδιβών For the Republic of Maldives Pour la République des Maldives Per la Repubblica delle Maldive Maldivu Republikas vārdā Ma1dyvų Respublikos vardu A Maldív Köztársaság részéről Għar-Repubblika tal-Maldivi Voor de Republiek der Maldiven W imieniu Republiki Malediwów Pela República das Maldivas Za Maldivskú republiku Za Republiko Maldivi Malediivien tasavallan puolesta För Republiken Maldiverna +++++ TIFF +++++ -------------------------------------------------- 20060717 ANNESS I Lista ta' ftehimiet imsemmija fl-Artikolu 1 ta' dan il-Ftehim (a) Ftehimiet tas-servizzi ta' l-ajru bejn il-Maldivi u Stati Membri tal-Komunità Ewropea li, fid-data tal-firma ta' dan il-Ftehim, ġew konklużi, iffirmati u/jew qegħdin jiġu applikati provviżorjament: - Ftehim dwar it-Trasport bl-Ajru bejn il-Gvern Federali Awstrijakk u l-Gvern tar-Repubblika tal-Maldivi ffirmat f'Malé fl- 4 ta' Frar 1997, minn hawn 'il quddiem imsejjaħ "il-Ftehim Maldivi — Awstrija" fl-Anness II; - Ftehim bejn il-Gvern tar-Repubblika Franċiża u l-Gvern tar-Repubblika tal-Maldivi dwar it-trasport bl-ajru ffirmat f'Malé fil- 5 ta' Frar 2001, minn hawn 'il quddiem imsejjaħ "il-Ftehim Maldivi — Franza" fl-Anness II; - Ftehim dwar it-Trasport bl-Ajru bejn ir-Repubblika Federali tal-Ġermanja u r-Repubblika tal-Maldivi ffirmat f'Malé fl- 10 ta' Novembru 1993, minn hawn 'il quddiem imsejjaħ "il-Ftehim Maldivi — Ġermanja" fl-Anness II; - Ftehim bejn il-Gvern tar-Renju ta' l-Olanda u l-Gvern tar-Repubblika tal-Maldivi għal servizzi bl-ajru bejn u lil hinn mit-territorji rispettivi tagħhom, magħmul f'The Hague fid- 23 ta' Ġunju 1994, minn hawn 'il quddiem imsejjaħ "il-Ftehim Malidivi — Olanda" fl-Anness II; - Ftehim bejn il-Gvern tar-Renju Unit tal-Gran Brittanja u l-Irlanda ta' Fuq u l-Gvern tar-Repubblika tal-Maldivi magħmul f'Malé fl- 20 ta' Jannar 1996, minn hawn 'il quddiem imsejjaħ "Il-Ftehim Maldivi — Renju Unit" fl-Anness II. Modifikat mill-Memorandum ta' Ftehim magħmul f'Malé fis- 7 ta' Settembru 2000, (b) Ftehim dwar is-servizzi bl-ajru inizjalat jew iffirmat bejn il-Maldivi u Stat Membru tal-Komunità Ewropea li, fid-data tal-firma ta' dan il-Ftehim, ikun għadu ma daħalx fis-seħħ u ma jkunx qiegħed jiġi applikat provviżorjament: - Ftehim bejn il-Gvern tar-Repubblika Taljana u l-Gvern tar-Repubblika tal-Maldivi dwar is-servizzi bl-ajru ffirmat f'Malé fl- 20 ta' Jannar 2000, minn hawn 'il quddiem imsejjaħ "il-Ftehim Maldivi — Italja" fl-Anness II. -------------------------------------------------- 20060717 ANNESS II Lista ta' Artikoli fil-ftehimiet elenkati fl-Anness I u msemmija fl-Artikoli 2 sa 6 ta' dan il-Ftehim (a) Nomina minn Stat Membru: - l-Artikolu 3 tal-Ftehim Maldivi-Awstrija, - l-Artikolu 3 tal-Ftehim Maldivi-Franza, - l-Artikolu 4 tal-Ftehim Maldivi-Italja, - l-Artikolu 4 tal-Ftehim Maldivi-Olanda, - l-Artikolu 4 tal-Ftehim Maldivi-Renju Unit; (b) Rifjut, Revoka, Sospensjoni jew Limitazzjoni ta' l-Awtorizzazzjonijiet jew il-Permessi: - l-Artikolu 4 tal-Ftehim Maldivi-Awstrija, - l-Artikolu 4 tal-Ftehim Maldivi-Franza, - l-Artikolu 5 tal-Ftehim Maldivi-Italja, - l-Artikolu 5 tal-Ftehim Maldivi-Olanda, - l-Artikolu 5 tal-Ftehim Maldivi-Renju Unit; (ċ) Sigurtà: - l-Artikolu 7 tal-Ftehim Maldivi-Franza, - l-Artikolu 11 tal-Ftehim Maldivi-Italja, - l-Artikolu 14 tal-Ftehim Maldivi-Olanda; (d) Tassazzjoni tal-karburant ta' l-avjazzjoni: - l-Artikolu 7 tal-Ftehim Maldivi-Awstrija, - l-Artikolu 10 tal-Ftehim Maldivi-Franza, - L-Artikolu 6 tal-Ftehim Maldivi-Ġermanja, - l-Artikolu 6 tal-Ftehim Maldivi-Italja, - l-Artikolu 10 tal-Ftehim Maldivi-Olanda, - l-Artikolu 8 tal-Ftehim Maldivi-Renju Unit; (e) Tariffi għat-trasport fil-Komunità Ewropea: - l-Artikolu 11 tal-Ftehim Maldivi-Awstrija, - l-Artikolu 14 tal-Ftehim Maldivi-Franza, - L-Artikolu 10 tal-Ftehim Maldivi-Ġermanja, - l-Artikolu 8 tal-Ftehim Maldivi-Italja, - l-Artikolu 6 tal-Ftehim Maldivi-Olanda, - L-Artikolu 7 tal-Ftehim Maldivi-Renju Unit; (f) Kompatibbiltà mar-regoli tal-kompetizzjoni - l-Artikolu 11 (2-6) tal-Ftehim Maldivi-Awstrija, - l-Artikolu 14 (3-5) tal-Ftehim Maldivi-Franza, - l-Artikolu 8 (3 u 6) tal-Ftehim Maldivi-Italja, - l-Artikolu 6 (2-5) tal-Ftehim Maldivi-Olanda. -------------------------------------------------- 20060717 ANNESS III Lista ta' Stati oħra msemmija fl-Artikolu 2 ta' dan il-Ftehim (a) Ir-Repubblika ta l-Iżlanda (taħt il-Ftehim dwar iż-Żona Ekonomika Ewropea); (b) Il-Prinċipat tal-Liechtenstein (taħt il-Ftehim dwar iż-Żona Ekonomika Ewropea); (ċ) Ir-Renju tan-Norveġja (taħt il-Ftehim dwar iż-Żona Ekonomika Ewropea); (d) Il-Konfederazzjoni Żvizzera (taħt il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru). --------------------------------------------------